રાજકોટ શહેરમાં ગત વર્ષે ગુનાખોરીમાં 18 ટકાનો ઘટાડો થયા બાદ આ વર્ષે ફરીથી ગુનાખોરીનો ગ્રાફ ઊંચો જાય તેવા સંકેતો મળી રહ્યા છે રાજકોટ શહેરમાં કિશાનપરામાં રહેતા અને વોટર સપ્લાયર તથા રેસ્ટોરન્ટનો ઠંડો કરતા કારડીયા રાજપૂત વૃદ્ધની કરોડો રૂપિયાની મિલ્કતો પચાવી પાડવા માટે એકના એક વારસદાર એવા યુવાન પુત્રને તેના જ સગા બનેવીએ દારૂમાં ઝેર પીવડાવી મોતને ઘાટ ઉતારી દીધો હોવનાઈ ફરિયાદ પોલીસ ચોપડે નોંધાતા ભારે સનસનાટી મચી જવા પામી છે એ ડિવિઝન પોલીસે હત્યારા બનેવીની ધરપકડ કરી અન્ય બે સાગરીતોની શોધખોળ હાથ ધરી છે ગત જન્માષ્ટમી પર્વ ટાણે હત્યાને સાળાને દારૂમાં ડાયોક્લોરવોસ નામનું પ્રવાહી ભેળવી મોડી રાત્રે ઇકો ગાડીમાં ફેંકી ગયા હતા અને દારૂ વધુ પી ગયો છે તેવું જણાવ્યું હતું જો કે હોસ્પિટલે ખસેડાતા ડોક્ટરોએ મૃત જાહેર કર્યો હતો ત્યાર બાદ વિશેરાના એફએસએલ રિપોર્ટમાં મોતનું કારણ ઝેર હોવાનું ખુલતા પિતાએ ફરિયાદ નોંધાવી હતી.